Yousee hæver priserne … igen

Dette er desværre en “nyhed”, vi kan skrive hvert år ved denne tid. Yousee hæver priserne på tv-pakker og bland-selv. Stigningerne vil ramme omkring en million danske husstande, fortæller BT, der har fået et indblik i prisstigningerne.

Ved indgangen til 2023 steg priserne på mellem 10 og 40 kroner. Men stigningerne vil denne gang være lidt højere.

De faste tv-pakker stiger mellem 20 og 40 kroner om måneden, mens det bliver endnu dyrere at benytte bland-selv-produktet.

– Prisen for faste tv-pakker stiger med mellem 20 og 40 kroner om måneden. Bland selv point-pakker stiger med mellem 30 og 50 kroner om måneden. Den mindste stigning sker for dem med mindst indhold, den største stigning sker for dem med mest indhold, siger YouSee til BT.

Med prisstigningerne vil Fuldpakken komme op på 749 kroner om måneden eller 8.988 kroner om året.

Yousee hæver priserne på grund af stigende priser for sportsrettigheder, oplyses det.

Yousee hæver priserne … igen